Etterretning

Etterretning er informasjon og kunnskap tilegnet gjennom observasjon, innsamling, analyse, evaluering, m.m. Etterretning skaffes ofte til veie om en motpart, fiende, konkurrent, e.l., men kan også gjelde landområder, værforhold og andre objektive forhold.

 Definisjon 
Etterretning består av to deler:

 En prosess bestående av informasjonskrav, informasjonsinnhenting, bearbeiding og analyse.
 Et produkt; sikring av prosessen og produktet gjennom kontraetterretning; og dekkoperasjoner.

Målet er å skape gode produkter for å støtte strategiske, operasjonelle og taktiske beslutninger. Prosessen skal sikre kvaliteten på produktet, og organisering er et middel for å legge til rette for arbeidet.

 Forsvarets definisjon: 
«Etterretning er resultatet av statlig sanksjonert innhenting, analyse og vurdering av data og informasjon, som er generert åpent eller fordekt og utarbeidet for å gi fortrinn i beslutningsprosesser.»

 Evaluering av informasjonens riktighet 
I Forsvaret og NATO brukes det en strukturert måte for å vurdere etterretningsinformasjon på, som baseres på to seperate vurderinger:

Kildens pålitelighet: Hordan informasjon fra denne kilden tidligere har vist seg å stemme.

Opplysningens riktighet: Sannsynligheten for at den konkrete informasjonen stemmer, basert på annen informasjon som er innhentet.

+Evaluering av kildens pålitelighet Karakter Nasjonal standard NATO StandardAFullstendig pålitelig Completely reliableBVanligvis påliteligUsually reliableCNoenlunde pålitelig Fairly reliableDIkke vanligvis pålitelig Not usually reliableEUpåliteligUnreliableFPåliteligheten kan ikke bedømmesReliability cannot be judged

+Evaluering av informasjonens riktighet Karakter Nasjonal standard NATO Standard1Meget sannsynlig riktigCompletely credible2Sannsynligvis riktigProbably true3Mulig riktigPossibly true4Lite sannsynlig riktigDoubtful5Meget lite sannsynlig riktigImprobable6Riktigheten kan ikke bedømmesTruth cannot be judged

 Kategorier 
 Grunnleggende etterretning gir kunnskap om et område eller tema. Produktene er referanserammer for tolkning av data og informasjon som blir hentet inn ved senere anledninger, og for videre planlegging. Grunnleggende etterretning må oppdateres og utvikles jevnlig.

 Løpende etterretning beskriver pågående utvikling, og knyttes ofte til saker eller operasjoner. Vurdering av utfordringer og trusler er sentralt. Løpende etterretning krever god forståelse av både motpartens og egen kapasitet. Tidsrammen for beslutninger er ofte kort.

 Måletterretning gir beslutningsstøtte om hvilke mål som bør prioriteres, når og hvor. Anbefalingene bygger på vurderinger av målets sårbarhet og relative viktighet.

Former for etterretning
Spionasje
Militær etterretning

Etterretningsdisipliner
Menneskelig etterretning (HUMINT)
Bildeetterretning (IMINT)
Måle- og signaturetterretning (MASINT) (MASINT)
Signaletterretning (SIGINT)
Sambandsetterretning (COMINT)
Elektronisk etterretning (ELINT)
Frikildeetterretning (OSINT)

 Referanser 

 Eksterne lenker 



Kategori:Etterretningsdisipliner